Komission asetus (EY) N:o 2589/1999, annettu 8 päivänä joulukuuta 1999, kuivatun luuttoman naudanlihan tuonnissa sovellettavan neuvoston asetuksessa (EY) N:o 2249/1999 säädetyn tariffikiintiön soveltamista koskevista yksityiskohtaisista säännöistä annetun asetuksen (EY) N:o 2424/1999 muuttamisesta



Virallinen lehti nro L 315 , 09/12/1999 s. 0006 - 0006



KOMISSION ASETUS (EY) N:o 2589/1999, annettu 8 päivänä joulukuuta 1999, kuivatun luuttoman naudanlihan tuonnissa sovellettavan neuvoston asetuksessa (EY) N:o 2249/1999 säädetyn tariffikiintiön soveltamista koskevista yksityiskohtaisista säännöistä annetun asetuksen (EY) N:o 2424/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tariffikiintiön avaamisesta kuivatun luuttoman naudanlihan tuonnille 22 päivänä lokakuuta 1999 annetun neuvoston asetuksen (EY) N:o 2249/1999(1), ja erityisesti sen 2 artiklan, sekä katsoo seuraavaa: 1) Asetuksessa (EY) N:o 2249/1999 säädetyn tariffikiintiön soveltamista koskevat yksityiskohtaiset säännöt säädetään komission asetuksessa (EY) N:o 2424/1999(2). Jälkimmäisessä asetuksessa annettua kuivatun luuttoman lihan määritelmää olisi muutettava markkinakäytänteiden huomioon ottamiseksi. Samasta syystä olisi muutettava myös liiallisesti kannettujen tullien palautushakemuksia koskevat säännökset. 2) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2424/1999 seuraavasti: 1) Korvataan 1 artiklan 3 kohta seuraavasti: "3. Kyseisessä kiintiössä tapahtuva tuonti koskee ainoastaan kuivattua luutonta lihaa, joka täyttää seuraavat edellytykset: 'Vähintään 18 kuukauden ikäisten nautaeläinten reidestä peräisin olevat lihapalat, joissa ei ole näkyvää lihakudosten välistä rasvaa (3-7 prosenttia); tuoreen lihan pH-arvo 5,4-6,0; suolatut, maustetut, puristetut ja kuivatut yksinomaan raikkaassa ja kuivassa ilmassa; pinnalle on kehittynyt jalohomekerros (mikroskooppinen sienirihmasto). Lopputuotteen paino on 41-53 prosenttia raaka-aineen painosta ennen suolaamista.'" 2) Korvataan 8 artiklan 1 kohdan toinen alakohta seuraavasti: "Palautushakemus on tehtävä viimeistään 21 päivänä tammikuuta 2000 komission asetuksen (ETY) N:o 2454/93(3) 878-898 artiklan säännösten mukaisesti ja hakemuksen mukana on oltava joko jäljennös kuivatun naudanlihan tuontia koskevassa tuojille osoitetussa ilmoituksessa(4) tarkoitetusta todistuksesta tai liitteessä II tarkoitetun viranomaisen antama todistus, jossa osoitetaan, että kyseessä oleva liha vastaa käytettävissä olevien tuotantotietojen mukaan 1 artiklan 3 kohdassa esitettyä määritelmää." 3) Korvataan 8 artiklan 2 ja 3 kohdassa päivämäärä "1 päivänä joulukuuta 1999" päivämäärällä "28 päivänä tammikuuta 2000". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 1999. Komission puolesta Franz FISCHLER Komission jäsen (1) EYVL L 275, 26.10.1999, s. 2. (2) EYVL L 294, 16.11.1999, s. 13. (3) EYVL L 253, 11.10.1993, s. 1. (4) EYVL C 266, 21.9.1999, s. 5.